(A. P. ) Episodul 6 Dragă Jan, Mă bucur să reluăm dialogul nostru, după o vară în care am călătorit mai mult prin vecini decît prin Vest, adică prin țările ex-iugoslave, fascinante și imperfecte ca toate țările ex-comuniste, atît de aproape și totuși atît de departe de România.  Dar dacă tot n-am ajuns în Vest, totuși a venit Vestul la mine și despre asta voiam să-ți povestesc (cînd ne-am văzut la Iași, la FILIT, n-am apucat) pentru că are legătură cu ultimul tău text.